Jong man sterf in motorfietsongelukFoto: Rescue Care Ceron Lennox, woordvoerder van Rescue Care, het gesê die ongeluk het omstreeks 15:00 Vrydagmiddag in Bluffweg plaasgevind. “Paramedici het die jong man in ŉ kritieke toestand gevind en lank gespook om hom te probeer bybring voordat hy op die toneel dood verklaar is.” Volgens Chris Botha, woordvoerder van Netcare 911, het die motorfiets eers teen ŉ motor gebots voordat dit die pad verlaat en teen die versperring gebots het. Die presiese oorsaak van die ongeluk word ondersoek.